
“Apmācību centrs MP” profesionālās tālākizglītības centrs

Pašnovērtējuma ziņojums

Rīgā,
2024.gada 26.jūnijā


	1.Izglītības iestādes vispārīgs raksturojums 
	“Apmācību centrs MP” profesionālās tālākizglītības centrs (turpmāk – Iestāde) ir SIA Magnetic Professional struktūrvienība, kas nodarbojas ar pieaugušo profesionālās pilnveides un mūžizglītības kursu nodrošināšanu. Dibināts 2019.gadā, dibinātājs ir SIA Magnetic Professional.
Iestādes darba lauks ir dažādu apmācību programmu un semināru organizēšana. 
Izglītības iestādes vadītāja ir direktore Ina Gudele – Latvijas Lauksaimniecības Universitātes doktorante, Liepājas Universitātes docente, Latvijas Interneta asociācijas izpilddirektore un SIA Magnetic Professional Prokūre. Iestādes amatpersonām ir atbilstoša izglītība un kvalifikācija. Personāls paaugstina savas zināšanas. 
Izglītības iestādē,  uzsākot apmācību kārtas, tiek organizēti semināri par atbilstošu metožu pielietošanu apmācību procesā, piemēram, 2020.gada decembrī norisinājās seminārs “Andragoģijas ABC un digitālo rīku (miro) izmantošana mācību procesā”.
Tiek nodrošināts arī mācībspēku individuālais darbs mācību procesa uzlabošanā un mācību vielas apguves veicināšanā (savstarpējas tikšanās starp kursu docējošiem mācībspēkiem, individuālās konsultācijas, neformālas tikšanās un citi pasākumi). Piemēram, vismaz reizi mēnesī norisinās zoom sanāksmes starp mācībspēkiem, kuri iesaistīti konkrēta kursa docēšanā.
SIA Magnetic Professional iesaistās arī projektu īstenošanā, piemēram, Erasmus+ projektos: DigiMentor - Digital Promotion and Protection Skills for Creative and Tradition Industries (noslēdzies 2023.gadā), “Art Welcomes Inclusion Through Innovative Technologies” (ARTWIN), pēcdoktorantūras pētījumu programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" pētniecības projektā “Tiešsaistes pieaugušo izglītības attīstība Latvijas reģionu digitalizācijai un ekonomiskajai izaugsmei, reaģējot uz COVID-19” (pētniecības pieteikuma numurs 1.1.1.2/VIAA/4/20/616 un projekta vienošanās numurs 1.1.1.2/16/I/001), kurš noslēdzās 2023.gadā,  un citos. 
Izglītības iestādei raksturīga radoša pieeja un novitāšu ieviešana darbības organizēšanā un tālākizglītības atbalstīšanā.


	2.Izglītības iestādes darbības pamatmērķi (iepriekšējo mācību gadu prioritātes un konkrēti rezultāti).
	Iestādes darbības mērķis ir nodrošināt Profesionālās tālākizglītības un pilnveides apmācību, kvalifikācijas paaugstināšanas kursus un neformālās izglītības organizētu personas interesēm un pieprasījumam atbilstošu izglītojošu darbību, personu daudzveidīgu izglītošanas procesu, kas cilvēka mūža garumā nodrošina personības attīstību un konkurētspēju darba tirgū.
Iestādes darbības pamatvirziens ir izglītojoša darbība.
Iestādes uzdevumi ir: 
· īstenot valsts un darba devēju, kā arī personības izaugsmes interesēm atbilstošas pieaugušo Profesionālās tālākizglītības un pilnveides apmācību, kvalifikācijas paaugstināšanas kursus un neformālās izglītības  programmas, kas saskaņotas ar dibinātāju;
· nodrošināt izglītojamajiem kvalitatīvas zināšanas, sekmējot to konkurētspēju pašreizējos sociālekonomiskajos apstākļos;
· piesaistīt, nodrošināt un sekmēt izglītojamo attiecīgo iemaņu veidošanos atbilstoši izvēlētajai izglītības programmai;
· piesaistīt apmācību programmām atbilstošu mācībspēkus ar praktisko pieredzi nepieciešamajās nozarēs;
· radīt atbilstošus priekšnosacījumus izglītojamo radošai izaugsmei; 
· sekmēt pozitīvas, sociāli aktīvas un atbildīgas attieksmes veidošanos izglītojamajam pašam pret sevi, sabiedrību, apkārtējo vidi un Latvijas valsti;
· racionāli un efektīvi izmantot izglītībai atvēlētos finanšu, materiālos un personāla resursus.
[bookmark: _Hlk54767797]Kopš 2020.gada Iestāde ir īstenojusi 10 neformālās izglītības programmas, kopumā nodrošinot vairāk kā 1000 izglītojamajiem jaunu zināšanu prasmju un kompetenču apguvi, nodrošinājusi trīs kvalifikācijas paaugstināšanas programmas, kopumā dažādu 45 uzņēmumu darbiniekiem.

	3. Iepriekšējā vērtēšanas perioda ieteikumu izpilde 
	Iestādes programmas akreditētas no 2020.gada decembra un tika turpinātas akreditēt līdz 2023.gadam. Iepriekšējā periodā saņemti šādi ieteikumi: 
	[bookmark: _Hlk62815540]
	Izstrādāt pedagogu darba kvalitātes vērtēšanu reglamentēju iekšēju normatīvu aktu.
	MP ir izstrādāts pedagogu darba
vērtēšanas iekšējais normatīvais 
akts, kas ietver kritērijus saistībā
ar pedagoga iepriekšēju pieredzi
un izglītību, sagatavoto mācību 
materiālu kvalitāti, izglītojamo 
atsauksmes, u.c. 

	
	Analizēt novadītās nodarbības, lai izvērtētu to norises kvalitāti, ieplānotā laika lietderīgu izmantošanu.
	Notiek nodarbību ierakstu analīze
(veic programmas direktore), kā
arī izglītojamo aptaujāšana par
katru mācībspēku un kuru kopumā

	
	Organizēt pedagogu sadarbību, lai novērstu mācību satura atkārtošanos un mācību nodarbībām izvirzīto kvalitātes prasību ievērošanu.
	Pirms kursa  uzsākšanas un 
kursa docēšanas laikā tiek
organizētas mācībspēku 
sanāksmes

	
	Organizēt darbu pie mācību metodisko materiālu izstrādes, tādējādi nodrošinot mācību centra darba kvalitātes pilnveidi un ilgtspēju.
	 MP ir izstrādāti un izglītojamiem 
Moodle sistēmā tiek nodrošināti
mācību materiāli. Vienlaikus darbs
pie materiālu pilnveidošanas 
turpinās un ir nepārtraukts.

	
	Nodrošināt  izglītojamo mācību sasniegumu vērtēšanu atbilstoši mācību centra noteiktajai kārībai un atbilstoši licencētajām izglītības programmām.
	Vērtēšana norisinās atbilstoši 
MP kritērijiem. Par katru darbu 
tiek saņemts vērtējums – 
mutiski vai rakstveidā

	
	Noteikt kritērijus uzdoto ieskaites darbu vērtēšanai (norādīt prasības to izpildei).
	Katrā kursā ir izstrādāts Noslēguma
darba uzdevums, tajā skaitā
atrunājot vērtēšanas kritērijus

	
	Veikt mācību centra materiāli tehnisko resursu attīstības plānošanu, lai nodrošinātu mācību centra kā izglītības iestādes ilgtspēju.
	MP ir veikta materiāli tehnisko 
resursu plānošana. Tajā skaitā 
apmācību procesam
tiek nodrošinātas Zoom promo 
versijas, Miro tāfeles, utt. 

	
	Nodrošināt mācību un izziņu literatūras pieejamību izglītojamajiem.
	Pieejamā literatūra norādīta 
Moodle sistēmā

	
	Nodarbību vadīšanai piesaistīt pedagogus, kuru izglītība atbilst izglītības programmas prasībām kā arī pedagogu izglītību reglamentējošo normatīvo aktu prasībām
	MP piesaista pedagogus ar 
iepriekšēju akadēmisku un
praktisku pieredzi. 

	
	Izstrādāt pārbaudes darbu vērtēšanas kritērijus.
	Vērtēšana norisinās
pēc formatīvās vērtēšanas sistēmas, 
ir izstrādāti pārbaudes darbu 
vērtēšanas kritēriji, ar kuriem ir 
iepazīstināti pedagogi un 
izglītojamie. 

	
	Organizēt pedagogu metodisko darbu.
	Pirms kursu uzsākšanas tiek 
nodrošināts metodiskais 
seminārs. Piemēram, 2023.gada 
augustā 8 h seminārs par interaktīvām
metodēm attālinātajās mācībās
(treneri – Gusts Gudelis), savukārt 2023.gada
Oktobrī notika mācību seminārs “MI rīki uzņēmuma vadībā”, bet decembrī seminārs “Mākslīgā Intelekta rīki mācību materiālu vizuālā satura sagatavošanā” (Lektore Ieva Brence)
SIA “Magnetic Professional”

	
	Plānot un īstenot pedagogu profesionālo pilnveidi.
	MP plāno un īsteno pedagogu 
Profesionālo pilnveidi. Vairāki 
mācībspēki ir mācījušies MP
kursos. Tāpat visiem ir bijusi 
iespēja iepazīties ar citu
mācībspēku docētajām nodarbībām. 
Divas reizes mēnesī pedagogi tiek
rosināti apmeklēt  MP organizētos
metodiskos seminārus. Visi MP 
pedagogi strādā nozarē, četriem ir 
doktora zinātniskais grāds, trīs 
pedagogi šobrīd studē 
doktorantūrā. Pedagogi saņem 
ievērojamu atlaidi mācībām MP 
kursos. Atsevišķos gadījumos 
pilnībā tiek apmaksāta pedagogu
tālākizglītība.

	
	Trīs mēnešu laikā atkārtoti veikt mācību centra pašvērtējumu, objektīvi izvērtējot mācību centra kā izglītības iestādes darba kvalitāti un izvirzīt uzdevumus pilnveidei.
	Izpildīts.

	
	Mācību centra pašvērtēšanā iesaistīt pedagogus, sadarbības partnerus, ja iespējams, izglītojamos.
	Pašvērtējuma veikšanā atgriezeniskā
saite saņemta gan no pedagogiem, 
gan sadarbības partneriem, gan 
izglītojamiem.

	
	Sagatavot darba plānu gadam un analizēt tā izpildi.
	MP, piedaloties darbiniekiem, 
ir sagatavots darba plāns gadam,
kā arī turpmākajam periodam

	
	Izstrādāt jaunus noteikumus “par profesionālās pilnveides un neformālās izglītības programmu īstenošanu”, iepazīstināt ar tiem visus izglītības iestādes darbiniekus un izglītojamus.
	Izpildīts.

	
	Paaugstināt dokumentu izstādes kvalitāti, dokumentiem jābūt ar skaidri definētiem mērķiem, funkcijām, uztveramo saturu. Dokumentos minētajiem lomām jābūt pretī reāliem izglītības iestādes darbiniekiem. Dokumentos minētajiem pielikumiem uz ko ir atsauces ir jābūt par dokumentu sastāvdaļu. Dokumentācija jāizstrādā bez pareizrakstības un gramatiskām kļūdām. 
	Izpildīts.



	
	Rūpīgāk testēt vai izvērtēt potenciālo izglītojamo pamatzināšanas pirms apstiprināšanas izglītības programmās.
	Pirms kursa uzsākšanas mācībspēki
veic izglītojamo testēšanu, lai
labāk izprastu grupas zināšanu 
līmeni

	
	Veicināt  pedagogu sadarbību mācību procesā, īstenojot starppriekšmetu saikni, sniedzot savstarpēju atbalstu mācīšanas procesā un izglītības kvalitātes sekmēšanā.
	Pedagogiem norisinās savstarpējas
sanāksmes kursu uzsākot
vismaz vienu reizi kursa laikā

	
	Iesaistīt izglītojamos foruma sadaļas izmantošanā, kas veicinātu tēmas jautājumu plašāku izpēti un savstarpējo pieredzes apmaiņu.
	Papildus forumam izglītojamiem
ir pieejams WhatsApp čats, Miro
tāfele, u.c. 

	
	Iesaistīt izglītības programmu pasniedzējus satura saskaņošanā un pēctecībā.
	Pedagogiem norisinās savstarpējas
sanāksmes kursu uzsākot
vismaz vienu reizi kursa laikā

	
	Saskaņot ar pasniedzējiem un nodrošināt izglītojamiem  laiku individuālajām konsultācijām, vienojoties par labāko saziņas platformu.  
	Ar mācībspēkiem ir iespēja
sazināties ārpus nodarbībām, daļā
studējošiem ir dod savus telefona
numurus

	
	Izstrādāt pedagogu darba kvalitātes vērtēšanu reglamentēju iekšēju normatīvu aktu.
	Izpildīts.

	
	Analizēt novadītās nodarbības, lai izvērtētu to norises kvalitāti, ieplānotā laika lietderīgu izmantošanu.
	Nodarbības tiek analizētas: 
-izskatot video ierakstus,-veicot 
izglītojamo anketēšanu, kā arī 
saziņu kursa laikā

	
	Organizēt pedagogu sadarbību, lai novērstu mācību satura atkārtošanos un mācību nodarbībām izvirzīto kvalitātes prasību ievērošanu.
	Pedagogiem norisinās savstarpējas
sanāksmes kursu uzsākot
 vismaz vienu reizi kursa laikā.
Pedagogi iepazīstas ar citu 
mācībspēku sagatavotajiem 
materiāliem.

	
	Mācīšanās kvalitātes uzlabošanai un visu apmācāmo efektīvai iesaistei, pasniedzējiem izstrādāt attālinātos grupu darbus tiešsaistē un mājas darbus, kas veicina ideju, domu un inovatīvu risinājumu apmaiņu, diskusijas, sadarbību/kooperāciju, kritisko domāšanu un analītiskās prasmes.
	Pedagogiem ir izstrādāti 
materiāli izglītojamo iesaistīšanai 
nodarbību laikā. Mājas darbi ESF 
projektā nav atļauti. Toties citu projektu mācību noslēgumā ir pāšpārbaudes testi, zināšanu novērtēsanas testi vai darbu prezentācijas.

	
	Lai vērtētu visu izglītojamo iesaisti un mācīšanās kvalitāti, Moodle vidē ir jābūt pieejamiem patstāvīgo darbu nodevumiem, kuriem jābūt pasniedzēju pievienotie komentāri un vērtējumi.
	Mājas darbi ESF 
projektā nav atļauti. Par Noslēguma
darba nodevumiem tiek sniegti
komentāri.

	
	Jāizstrādā vērtēšanas kārtība, kurā skaidri definēta vērtēšanas metodoloģija, regularitāte, skaits, laiks, kā arī jāspēj veikt izglītojamajiem savstarpēji iesaistīties pašvērtēšanas procesā.
	Ir izstrādāta vērtēšanas 
kārtība.

	
	Nodrošināt  izglītojamo mācību sasniegumu vērtēšanu atbilstoši mācību centra noteiktajai kārībai un atbilstoši licencētajām izglītības programmām.
	Tiek nodrošināts.

	
	Noteikt kritērijus uzdoto ieskaites darbu vērtēšanai (norādīt prasības to izpildei).
	Tiek nodrošināts.

	
	Sistemātiski analizēt uzdoto ieskaites darbu izpildi, apkopot un analizēt rezultātus.
	Pasniedzēji analizē Noslēguma 
darbus, to stiprās un vājās puses.  

	
	Nodrošināt mācību un izziņu literatūras pieejamību izglītojamajiem.
	Moodle sistēmā tiek ievietota 
mācību un izziņas literatūra.

	
	Mācību nodarbību vadīšanai piesaistīt pedagogus, kuru izglītība atbilst pedagogu izglītību reglamentējošo normatīvo aktu prasībām. 
	Pedagogu izglītība
atbilst izglītību reglamentējošo normatīvo aktu prasībām.

	
	Trīs mēnešu laikā atkārtoti veikt mācību centra pašvērtējumu, objektīvi izvērtējot mācību centra kā izglītības iestādes darba kvalitāti un izvirzīt uzdevumus pilnveidei.
	Izpildīts.

	
	Mācību centra pašvērtēšanā iesaistīt pedagogus, sadarbības partnerus, ja iespējams, izglītojamos.
	Pašvērtēšanā tiek iesaistīti
pedagogi, sadarbības partneri, un
izglītojamie.



	
	Vēlams papildus piesaistīt vairāk praktizējošus profesionāļus no dažādām nozarēm, kas iepazīstinātu ar dizaina domāšanas metodes pielietojumu realizētos projektos, parādot to pa stadijām un soli pa solim.
	Kursu docēšanā iesaistītie 
mācībspēki ir nozares 
profesionāļi.

	
	Izstrādāt izglītības programmas īstenošanas grafiku un skaidru, pēctecīgu tēmu sadalījumu tajā pa lekcijām, atbilstoši programmā piedāvātajam.
	Uzsākot kursu ir pieejams
īstenošanas grafiks.

	
	Nodrošināt programmas realizācijas pārraudzību, lai pedagogi sadarbotos lekciju satura izstrādē programmas pilnvērtīgai realizācijai.
	Pedagogiem norisinās savstarpējas
sanāksmes kursu uzsākot
vismaz vienu reizi kursa laikā.
Pedagogi iepazīstas ar citu 
mācībspēku sagatavotajiem 
materiāliem.

	
	Izstrādāt noslēguma darba uzdevuma aprakstu studentu savlaicīgai iepazīstināšanai programmas sākumposmā.
	Moodle vietnē ir pieejami
noslēguma darba uzdevumu 
apraksti. 

	
	Izanalizēt vienas lekcijas ilgumu samazināšanai, atbilstoši izglītojamo, kā izglītības pakalpojuma saņēmēju, dzīves situācijai un pilnvērtīgai programmas satura apguves iespējai.
	Nodarbību ilgums un 
nodrošinājums atbilst ESF
projekta prasībām un ir līdzīgs
citos mācību centros 
piemērotajam.

	
	Nomainīt līgumattiecību formas ar pedagogiem, par tiesiski atbilstošu viņu intelektuālā īpašuma izmantošanu un nediskriminējošām sociālā nodrošinājuma garantijām (autordarba izmantošanas licences līgums + darba vai pakalpojuma līgums), kas nodrošinātu profesionāli pieredzējušu lektoru piesaisti.
	Darba samaksa MP
ir ļoti konkurētspējīga. Apmaksa
tiek veikta atbilstoši normatīvo 
aktu prasībām. Normatīvie 
akti neparedz iespējas 
pakalpojumu
līguma slēgšanai.




	
	4.1. Mācību saturs.
Mācību process izglītības iestādē tiek īstenots atbilstoši licencētām  profesionālās pilnveides programmām. Programmas apjoms ir sākot no 16 līdz 160 ak. st.stundām, kur katrai programmai ir paredzēts konkrēts stundu skaits teorijas apgūšanai un praktiskajām mācībām. Mācību process tiek īstenots ievērojot prasības iepriekš iegūtajai izglītībai. 
Populārākās programmas:

· Biznesa projektu vadīšana ar Agile, Scrum un citiem rīkiem digitālā vidē 
· Efektīvs darbs ar MS Excel, datu analīze un vizualizācija  
· Digitālā mārketinga metodes un rīki 
· Digitālo rīku Google AdWords un multimediju izmantošana  
· IT datu drošība un personas datu aizsardzība 
· Zaļā biznesa idejas mazā uzņēmuma darbības uzsākšanā 
· Grāmatvedības un finanšu datu apkopošana un analīze 
· Programmēšanas tehniķis 960 ak. st., akreditēta 2022.gadā
· IS testēšanas pamati, 160 ak. st. akreditēta 2022. gadā.


Nodarbību priekšmetu saraksti atbilst licencētajai izglītības programmai, ar kuru pirms kursu docēšanas tiek iepazīstināti mācībspēki. Gadījumā, ja kursu docē vairāki mācībspēki, tēmas tiek saskaņotas starp visiem iesaistītajiem. Par izmaiņām nodarbību sarakstos var iepazīties mājas lapā un izglītības iestādes iekšējā sistēmā www.moodle.magneticpro.lv, kurai visiem izglītojamajiem ir piekļuve. Turpat tiek ievietoti visi nodarbību materiāli un nepieciešamās un ieteicamās literatūras saraksts. Pedagogi sadarbojas savā starpā, pirms katra kursa uzsākšanas tiek organizēta mācībspēku sanāksme, lai pārrunātu katra kursa kopējo struktūru, prasības Noslēguma darbam, un tml. Noslēguma darba uzdevums ir izglītojamiem ir pieejams Moodle sistēmā. Programmas vadītāja pārrauga profesionālās izglītības programmas īstenošanu – tiek skatīti nodarbību ieraksti, tāpat katrai grupai izveidota studējošo WhatsApp grupa, kurā iespējams operatīvi iegūt informāciju par problēmjautājumiem. Vairāki mācībspēki ir izveidojuši aptaujas anketas, regulāri (ik pēc 2 – 3 nodarbībām) nosūta izglītojamiem. Arī mācību centrs kursa īstenošanas laikā veic izglītojamo aptaujāšanu, lai izzinātu kopējo viedokli. Izglītojamiem ir iespēja arī zvanīt un rakstīt individuāli, lai risinātu jautājumus, izteiktu pateicību, kā arī kritiku. Laikā no 2023.gada decembra līdz janvāra beigām individuāli sazinājušies un uzdevuši jautājumus ir aptuveni 9% izglītojamo. Kursus kā izglītojamie ir beiguši arī mācību centra MP darbinieki un viņu ģimenes locekļi (Digitālā mārketinga metodes un rīki, Digitālo rīku Google AdWords un multimediju izmantošana, IT datu drošība un personas datu aizsardzība) – tas ļāvis detalizēti novērtēt kursa struktūru, kā arī katra mācībspēka sniegumu, lai veiktu uzlabojumus nodarbību docēšanā. Programmas īstenošanai e-vidē ir pieejama mācību literatūra. 

	4.2. Mācīšana un mācīšanās
4.2.1. Mācīšanas kvalitāte
Pedagogiem mācību procesā ir pieejami programmas īstenošanai nepieciešamā infrastruktūra (attālinātajā kārtā tiek izmantota Zoom platformu, pieejams Miro tāfele, ko nodrošina izglītības iestāde). Pirms programmas uzsākšanas mācībspēkiem tika nodrošināts seminārs par Zoom un Miro lietošanu. 
Mācībspēku sastāvā ir augstskolu pārstāvji, kā arī nozares praktiķi. Tādējādi izglītojamiem tiek nodrošināta integrētu akadēmisko un praktisko zināšanu nodošana.
Gadījumā, ja izglītojamie nav apmierināti ar kāda mācībspēka sniegumu, viņi par to sniedz informāciju WhatsApp grupas sarakstē vai rakstot individuāli. Tiek izvērtēta situācija, veiktas pārrunas ar mācībspēku un nepieciešamības gadījumā mācībspēks tiek nomainīts.
Studiju kursa vidū tiek veikta izglītojamo anketēšana, aicinot novērtēt kursa kvalitāti kopumā un katra mācībspēka sniegumu. Izglītojamiem ir iespēja arī rakstīt komentārus, ko daudzi arī izmanto. 
2022./2023. studiju gadā, kad mācības norisinājās klātienē, mācību telpas atbilda nepieciešamajiem kritērijiem. Atbilstoši izglītības programmu prasībām mācības norisinājās arī datorklasēs. Apmēram 92% no visām organizētajām mācību grupām mācību process notiek attālināti, izmantojot Zoom, Miro un Moodle platformas. Mācību procesu organizē un koordinē Iestādes programmu direktors. Mācīšanas procesu veido lekcijas, praktiskajiem darbiem, patstāvīgajiem darbiem, ieskaitēm, vērtēšanas, kā arī noslēguma pārbaudes darbiem. Regulāri notiek izglītojamo uzskaite, kura atspoguļojas apmeklējuma lapās. Iegūtos materiālus izmanto, lai izvērtētu programmas saturu, pedagogu darba kvalitāti un izvirzītu turpmākos uzdevumus kvalitātes uzlabošanai. 
Mācību  procesā  arvien  vairāk  tiek  izmantotas  jaunākās  tehnoloģijas, materiāli  tehniskais  aprīkojums  pilnībā  nodrošina  pasniedzējiem  un  izglītojamiem  iespēju izmantot IT un interaktīvās mācību metodes.  
Izglītojamo reģistrācija un uzskaite ir sakārtota atbilstoši prasībām un sakārtota atbilstoši “Personas datu aizsardzības likumam”. Izglītības iestādē ir skaidri noteiktas prasības izglītojamo uzņemšanai un atskaitīšanai. Izglītojamo ieskaitīšana izglītības programmā, kā arī atskaitīšana no izglītības programmas notiek uz izglītības iestādes vadītāja rīkojuma pamata. Ieskaitīšanas rīkojuma pamats ir divpusēji noslēgtais mācību līgums. Izglītojamo atskaitīšanas pamats ir vai nu izglītojamā iesniegums vai kritēriji, kas ir noteikti izglītības iestādes noteikumos „Noteikumi par profesionālās tālākizglītības, profesionālās pilnveides un neformālās izglītības programmu īstenošanu”.  Kopumā  izglītojamo dokumentācija ir sakārtota atbilstoši nomenklatūrai.

	4.2.2. Mācīšanās kvalitāte
Uzsākot mācības izglītības iestādes vadība iepazīstina izglītojamos ar mācību plānu un nodarbību grafiku. Pirmajā nodarbībā aptuveni 30 minūtes tiek veltītas organizatoriskas dabas jautājumiem. Izglītojamiem tiek sniegta informācija par teorētisko un praktisko darbu norisi.  Izglītojamie tiek iepazīstināti ar mācību darbam izvirzītajām prasībām, mācību sasniegumu vērtēšanas kārtību, izglītības iestādes iekšējās kārtības noteikumiem, darba drošības instrukcijām, veikta “Ugunsdrošības instruktāža”, “Elektrodrošības instruktāža”. Mācību kavējumus atzīmē sistēmā Moodle.magneticpro.lv. Mācību procesā izglītojamie var izmantot mācību e-vidi, kas ir labi aprīkota un kurā ir pieejami nodarbību ieraksti (pēc nodarbību norises). Izglītojamie izmanto sazināšanās iespējas izglītības iestādes elektroniskajā vidē, WhatsApp grupās, kā arī zvanot un rakstot Iestādes vadītājai. Lielākā daļa izglītojamo bez attaisnojoša iemesla nekavē nodarbības un konsultācijas.
Izglītības iestādē veic nodarbību kavējumu monitoringu.

4.2.3. Vērtēšana kā mācību procesa sastāvdaļa
Izglītības iestāde, vērtējot izglītojamo mācību sasniegumus, ievēro valstī noteiktos vērtēšanas pamatprincipus un kārtību.
Vērtēšanas formas un metodiskie paņēmieni atbilst mācību priekšmeta vai kursa programmas specifikai.
Ieinteresētās puses ir informētas par izglītības iestādes prasībām izglītojamo mācību sasniegumu vērtēšanai. Katra kursa noslēgumā ir Noslēguma darbs, kas tiek izstrādāts individuāli vai grupās. Noslēguma darbs tiek vērtēts ar ieskaitīts/ neieskaitīts. Vērtējuma iegūšanai obligāts ir vismaz 80% nodarbību apmeklējums.
Noslēguma darbi tiek ievietoti Moodle sistēmā un izglītības iestādē apkopo informāciju par katra izglītojamā mācību sasniegumiem. Izglītības iestādē ir izveidota vienota sistēma mācību sasniegumu vērtējumu apkopošanai un analīzei. Mācību sasniegumu analīzi izmanto turpmāko uzdevumu noteikšanai un mācību procesa pilnveidei. 

4.3. Izglītojamo sasniegumi
4.3.1. Izglītojamo sasniegumi ikdienas darbā
Izglītojamo sasniegumu vērtēšana tiek organizēta atbilstoši mācību plānam. Izglītojamie tiek aicināti katrā nodarbībā uzdot jautājumus. Vērtējumu uzskaite sistemātiski tiek pārraudzīta un kontrolēta. Pamatojoties uz analīzes rezultātiem plāno un organizē Iestādes tālāko darbību.

	4.4. Atbalsts izglītojamiem
4.4.1. Psiholoģiskais atbalsts, sociālpedagoģiskais atbalsts un izglītojamo drošības garantēšana 
Izglītības iestādē darbojas atbilstošs personāls, kas regulāri apzina izglītojamo vajadzības un konstatēto informāciju izmanto izglītojamo atbalstam. (WhatsApp grupa, telefona zvani izglītojamiem, e-pasts un aptaujas)
Izglītības iestādē ir izstrādāti iekšējie normatīvie akti, kuri regulē kārtību, kā tiek organizēti pasākumi izglītības iestādē vai ārpus tās, nodrošinot izglītojamo drošību. Mācību telpās ir izvietota drošības prasībām atbilstoša informācija (norādes, drošības instrukcijas utt.). Izglītojamie tiek iepazīstināti ar evakuācijas plānu no ēkas, kur notiek mācības.
Mācību iestāde ar profesionālu sadarbības partneru palīdzību izglītojamiem piedāvā ēdināšanas pakalpojumus (gadījumā, ja apmācības tiek organizētas klātienē). 
Izglītojamie jūtas droši un komfortabli izglītības iestādes telpās un tās apkārtnē.

4.4.2. Izglītojamo sasniegumi valsts pārbaudes darbos
Izglītojamo sasniegumu vērtēšana tiek organizēta atbilstoši mācību plānam. Veic katra atsevišķā izglītojamā novērtēšanu pēc formatīvajiem kritērijiem vai pēc kritērijiem ieskaitīts/neieskaitīts. Izglītojamie tiek savlaicīgi informēti par Noslēguma darba prasībām.

4.4.3. Atbalsts personības un karjeras veidošanā 
Izglītības iestāde atbalsta un veicina izglītojamo ieinteresētību profesijas izzināšanā un karjeras veidošanā. Izglītības iestāde piedāvā iespējas papildus programmām apmeklēt īsos tematiskos seminārus dziļākai profesijas izpratnei.

	4.4.4. Atbalsts izglītojamiem ar speciālām vajadzībām
Gadījumos, kad grupā piesakās izglītojamie ar īpašām vajadzībām, Izglītības centrs nomā telpas, kas nodrošina mācību procesa pieejamību izglītojamiem ar kustību traucējumiem (invalīdu ratiņos) un ir piemērojams inventārs. 

4.5. Izglītības iestādes vide
4.5.1. Mikroklimats
Izglītības centrs savas tradīcijas ir veidojis un izkopis kopš 2019.gada dibināšanas dienas. Ņemot vērā dibinātāja ieinteresētību jaunu speciālistu sagatavošanā, tiek nodrošināta savstarpēji labvēlīga attieksme vienam pret otru. Visi darbinieki ir tendēti uz kopīgu mērķi. Šāda pieeja paaugstina jautājumu izvērtēšanas objektivitāti un nodrošina lēmuma pieņemšanā augstāku neatkarības līmeni. Izglītības centra personāls un izglītojamie sadarbojas, nodrošinot kvalifikācijas līmeņa paaugstināšanos kopumā nozarē.
Izglītības iestādei ir izstrādāti iekšējās kārtības noteikumi, kuros tiek veicināta pozitīva un cieņpilna attieksme pret kolēģiem, izglītojamiem, pasniedzējiem, sadarbības partneriem un valsti, kurā dzīvojam.  

4.5.2. Fiziskā vide un pieejamība

Izglītības centrs iznomā telpas Gustava Zemgala gatve 78-1, LV-1039 (Jaunā Teika, ēka “Teodors”), Rīgā. Rajons ir sevišķi labi nodrošināts ar sabiedrisko transportu, kā arī pieejām autostāvvietām. Telpu atbilstību mācību programmu īstenošanai, izsniedzot atzinumus, apstiprinājušas LR Veselības inspekcija un Valsts ugunsdzēsības un glābšanas dienesta Rīgas nodaļa.  
Gadījumā, ja ir pieprasījums, nodarbības norisinās arī Transporta un sakaru institūta telpā (Lomonosova 1, LV-1019, Rīga). Sadarbības partneris nodrošina mācību procesam atbilstošu infrastruktūru, materiāli tehniskos resursus, atpūtas telpas starpbrīžos, datora klasi un citu mācību darba nepieciešamo bāzi.
Visās mācību programmu īstenošanas vietās tiek uzraudzīts, lai izglītojamiem nodrošinātu sakoptu, estētisku un drošu mācību vidi ne tikai telpās, bet arī apkārtnē. Par izglītojamo iepazīstināšanu ar drošības instrukcijām tiek veikts ieraksts mācību nodarbību uzskaites žurnālā. Telpās ir pieejamas medicīniskās aptieciņas.
Ir pieejami nepieciešamie resursi mācību nodrošināšanai attālinātā režīmā – programmas Zoom, Miro, kā arī Moodle sistēma, kurā tiek ievietoti nodarbību ieraksti, kā arī cita informācija. 

	

	Nepietiekami □ 
	Pietiekami □
	Labi  □
	Ļoti labi X



4.6. Izglītības iestādes resursi
4.6.1. Iekārtas un materiāltehniskie resursi

Izglītības centrs mācību telpās Jaunajā teikā ir trīs klases, tajā skaitā divas datorklases. Lomonosova ielā ir trīs datorklases, nepieciešamības gadījumā iespējams īrēt papildus telpas. Atzinumi no Valsts ugunsdzēsības un glābšanas dienesta un no Veselības inspekcijas saņemti 2019.gadā. 
Abu programmu īstenošanas vietas ir nodrošinātas ar jaunākajiem izglītības programmu apguvei nepieciešamajiem mācību tehniskajiem līdzekļiem: projektoriem, portatīviem datoriem, tāfelēm, skaņu iekārtām un mikrofoniem. Mācību literatūra izglītojamiem ir pieejama e-vidē vai papīra formā. Izdales materiālu un  metodisko līdzekļu sagatavošanai ir pieejama nepieciešamā pavairošanas tehnika un citi materiāli. Izglītības centra darbinieki prasmīgi plāno mācību līdzekļu atjaunošanu, tehnisko līdzekļu apkopi un remontu, kā arī papildināšanu un atjaunošanu ilgtermiņā. Izglītības centrs lepojas ar iespējām efektīvi izmantot informācijas tehnoloģiju piedāvātās iespējas pārnest uz speciālistu apmācībām nozarē, pielāgot materiāltehniskie resursus izglītojamo vajadzībām un to attīstībai. Arī turpmākajos gados nopelnītie resursi tiks ieguldīti materiāli tehniskās bāzes pilnveidošanai.  

	4.6.2. Personālresursi 
Izglītības centrā piesaistīti aptuveni 30 pedagogi, kuri pamatā ir nozarē strādājoši augstas kvalifikācijas speciālisti. Pedagogu skaits ir mainīgs un Izglītības programmu īstenošanai nepieciešamais personāls var tikt palielināts atkarībā no pieprasījuma. Pedagogiem ir augstākā izglītība un pieredze pedagoģiskā darbā, kā arī praktiska pieredze nozarē. 
Pedagogi ir praktizējoši speciālisti nozares uzņēmumos.

4.7. Izglītības iestādes darba organizācija, vadība un kvalitātes nodrošināšana
4.7.1. Izglītības iestādes darba pašvērtēšana un attīstības plānošana
Izglītības iestāde strādā atbilstoši nolikumam. Izglītības procesu iestādē regulē Profesionālās izglītības likums, šis nolikums, citi normatīvie akti, kā arī izglītības programmas. Iestādi vada vadītājs (turpmāk – direktors), kuru pieņem darbā un atbrīvo no darba dibinātājs normatīvajos aktos noteiktā kārtībā.

4.7.2. Izglītības iestādes vadības darbs un personāla pārvaldība

Izglītības iestādē nodarbināti septiņi darbinieki, no tiem divi nepilnā laikā.  Ikdienas darbu vada Iestādes direktors.  Izglītības centra biroja darbs tiek organizēts atbilstoši Darba kārtības un Iekšējās kārtības noteikumiem. Pasniedzējus darbam piesaista un līgumus slēdz Iestādes direktors. 
Iestādes darbība atbilst Izglītības likuma, Profesionālās izglītības likuma un citu profesionālā izglītību saistošo normatīvo aktu prasībām.
Izglītības iestādes darbības un izglītības programmas īstenošanas reglamentējošie dokumenti ir pieejami personālam.

	4.7.3. Izglītības iestādes sadarbība ar citām institūcijām
Izglītības iestādei ir visciešākā sadarbība ar izglītības iestādes dibinātāju SIA “Magnetic Professional”. Ņemot vērā Izglītības iestādes misiju profesionālās pilnveides jomā, tiek nodrošināta sadarbība ar augstskolu un mācību centru mācībspēkiem. Izglītības iestāde arī cieši sadarbojas ar Latvijas Interneta Asociāciju (sabiedriska organizācija, kas apvieno 21 uzņēmumus, kas darbojas elektronisko sakaru jomā un ir ieinteresēti interneta vides attīstībā Latvijā). Izglītības iestādes direktore Ina Gudele ir Latvijas Tirdzniecības un rūpniecības kameras Mazo un vidējo uzņēmumu padomes valdes locekle.

Izglītības centrs ir atvērts sadarbībai ar citām mācību iestādēm, piemēram, Transporta un sakaru institūtu, Latvijas Universitāti, Latvijas Biozinātņu un tehnoloģiju  universitāti, RTU Liepājas akadēmiju, RTU Rēzeknes akadēmiju, Daugavpils Universitāti un citām mācību iestādēm. Sadarbības uzdevumi var būt visdažādākie – no sadarbības infrastruktūras izmantošanā līdz pasniedzēju kvalifikācijas paaugstināšanai.

	5. Citi Izglītības centra sasniegumi
	Izglītības iestādes pārstāvji bijaiesaistīti Valsts pētījumu programmas “Ekonomiskais, politiskais un juridiskais ietvars Latvijas tautsaimniecības potenciāla saglabāšanai un konkurētspējas pieauguma veicināšanai pēc pandēmijas izraisītas krīzes (reCOVery-LV)” īstenošanā.
Izglītības iestāde ir konsorcija sastāvā kopā ar Somijas, Norvēģijas, Horvātijas un Itālijas partneriem, realizējusi Erasmus + KA 204 ProPro programmas projektu “DigiMentor - digital promotion and protection skills for Creative and Tradition industries”, kura ietvaros izglītības iestāde izstrādā metodoloģiju pasniedzējiem, kas apmāca e-komercijas un digitālā mārketinga prasmēm radošās industrijas pārstāvjus.
Izglītības iestāde ir vadošais partneris Eiropas Savienības Erasmus+ programmas Pamatdarbības KA 2 Sadarbības  partnerības projekta profesionālās izglītības sektorā Nr. 2021-1-LV01-KA220-VET-000028019 “ARTWIN” un “ERASMUS+” viena saņēmēja projekts NR. 2022-1-LV01-KA122-ADU-000070705 Trainifly”, kā arī vairākos Erasmus mobilitātes projektos pedagoģiskajam, administratīvajam personālam un izglītojamajiem.
2023.gadā iegūta ERASMUS+ akreditācija.
Izglītības iestāde piedalās arī pētnieciskajā procesā, kas orientēta uz pieaugušo tālākizglītības izzināšanu programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" pētniecības pieteikuma “Tiešsaistes pieaugušo izglītības attīstība Latvijas reģionu digitalizācijai un ekonomiskajai izaugsmei, reaģējot uz COVID-19” (pētniecības pieteikuma numurs 1.1.1.2/VIAA/4/20/616 un projekta vienošanās numurs 1.1.1.2/16/I/001) (turpmāk - Projekts), kuru līdzfinansē Eiropas Reģionālās attīstības fonds. Projekts ar labiem rezultātiem tika noslēgts 2023. gadā.

	6. Turpmākā attīstība
	Izglītības centrs ir ilgtspējīgs un profesionāļu vidū atzīts mācību centrs, kas ir piemērots izzinošiem cilvēkiem ar visdažādākajām rakstura iezīmēm un profesionālās attīstības vajadzībām.
Izglītības iestāde plāno licencēt jaunas programmas, licencēt esošā programmas citās apmācību formās un izstrādāt jaunas neformālās izglītības programmas. Izglītības iestāde sadarbībā ar dažādu nozaru uzņēmumiem izstrādā jaunas kvalifikācijas paaugstināšanas programmas uzņēmumu vajadzībām. 
Izglītības iestāde plāno apmācīt esošo piesaistīto pasniedzēju kolektīvu jaunām prasmēs darbam digitālajā vidē un celt pasniedzēju kvalifikāciju pedagoģiskajā jomā. Sadarbībā ar dažādu nozaru uzņēmumiem, apmācīt un piesaistīt jaunu profesionālu pasniedzēju grupu dažādu apmācību programmu vajadzībām.
	

	Nepietiekami □ 
	Pietiekami □
	Labi  X
	Ļoti labi □ 

SIA “Magnetic Professional”  Izglītības centra sniegums un tā novērtējums atbilstošajos kritērijos
Kopsavilkuma tabula
	Jomas un kritēriji:
	Vērtējuma līmenis*

	
	N
	P
	L
	Ļ l

	1. Mācību saturs: Iestādes īstenotās izglītības programmas
	
	
	X
	

	2. Mācīšana un mācīšanās
	

	2.1. Mācīšanas kvalitāte
	
	
	
	X

	2.2. Mācīšanās kvalitāte
	
	
	X
	

	2.3. Vērtēšana kā mācību procesa sastāvdaļa
	
	
	X
	

	3. Izglītojamo sasniegumi
	

	3.1. Izglītojamo sasniegumi ikdienas darbā
	VĒRTĒ APRAKSTOŠI

	3.2. Izglītojamo sasniegumi valsts pārbaudes darbos
	VĒRTĒ APRAKSTOŠI

	4. Atbalsts izglītojamajiem
	

	4.1. Psiholoģiskais atbalsts, sociālpedagoģiskais atbalsts  
	
	
	
	X

	4.2. Izglītojamo drošības garantēšana (drošība un darba aizsardzība)
	
	
	
	X

	4.3. Atbalsts personības veidošanā
	nevērtē

	4.4. Atbalsts karjeras izglītībā
	nevērtē

	4.5. Atbalsts mācību darba diferenciācijai
	nevērtē

	4.6. Atbalsts izglītojamiem ar speciālām vajadzībām
	VĒRTĒ APRAKSTOŠI

	4.7. Sadarbība ar izglītojamā ģimeni
	nevērtē

	5. Iestādes vide
	

	5.1. Mikroklimats
	
	
	
	X

	5.2. Fiziskā vide un vides pieejamība
	
	
	
	X

	6. Iestādes resursi
	

	6.1. Iekārtas un materiāltehniskie resursi
	
	
	
	X

	6.2. Personālresursi
	
	
	
	X

	7. Iestādes darba organizācija, vadība un kvalitātes nodrošināšana
	

	7.1. Iestādes darba pašvērtēšana un attīstības plānošana
	
	
	
	X

	7.2. Iestādes vadības darbs un personāla pārvaldība
	
	
	X
	

	7.3. Iestādes sadarbība ar citām institūcijām
	
	
	
	X

	Kopsavilkumā 13 vērtēšanas kritēriji 
	0
	
	4
	9

